Publication: Magyar Közlöny
Issue: MK-2010-132 (Year: 2010, Number: 132)
Era: contemporary
Section: (1) A lakás-takarékpénztárakról szóló 1996. évi CXIII. törvény (a továbbiakban: Ltp.) 24. § (5) bekezdése helyébe
Paragraph Index: 696

(1) A lakás-takarékpénztárakról szóló 1996. évi CXIII. törvény (a továbbiakban: Ltp.) 24. § (5) bekezdése helyébe a következõ rendelkezés lép: „(5) Ha a lakás-elõtakarékoskodó vagy a kedvezményezett felvette az állami támogatást, de a kormányrendeletben meghatározott idõn belül nem igazolja a támogatással növelt betétösszeg lakáscélú felhasználását, illetve az utólagos ellenõrzés során nem tudja azt bizonyítani, vagy az utólagos ellenõrzés egyéb okból jogosulatlan igénybevételt állapít meg, vissza kell fizetnie a kapott állami támogatást a felvétel napjáig jóváírt betéti kamattal, valamint a felvétel napjától a visszafizetés napjáig, vagy amennyiben az állami adóhatóság lakás-takarékpénztár általi megkereséséig nem került sor a visszafizetésre, akkor a megkeresésig számított idõszakra jutó mindenkori jegybanki alapkamattal növelt összegben a központi költségvetésnek. Ha a lakás-elõtakarékoskodó vagy a kedvezményezett a lakás-elõtakarékossági szerzõdés alapján felvett összeg csak egy részének lakáscélú felhasználását igazolja, visszafizetési kötelezettsége a nem igazolt összeggel arányos.”

Source: https://magyarkozlony.hu/hivatalos-lapok/72d32261196d8c74f73240625c0cadfefecccc7e/dokumentumok/4af2a61ae75d718dd3b1d1137331a07cfccf1c97/letoltes